钦定古今图书集成/明伦汇编/官常典/第632卷 > 陶璜
## 钦定古今图书集成/明伦汇编/官常典/第632卷 > 陶璜

按《晋书》本传，“璜字世英，丹阳秣陵人也。父基，吴交州
刺史。璜仕吴，历显位，孙皓以璜为使持节、都督交州
诸军事、前将军、交州牧。武平、九德、新昌土地险阻，夷
獠劲悍，历世不宾。璜征讨，开置三郡及九真属国三
十馀县，征璜为武昌都督，以合浦太中修允代之。交
土人请留璜以千数，于是遣还。皓既降晋，手书遣璜”
息融。初，璜归顺，璜流涕数日，遣使送印绶诣洛阳。帝
诏复其本职，封宛陵侯，改为冠军将军。吴既平晋，减
州郡兵。璜上言曰：“交土荒裔，斗绝一方，或重译而言，
连带山海。又南郡去州海行千有馀里，外距林邑才
七百里，夷帅范熊，世为逋寇，自称为王，数攻百姓。且
连接扶南，种类猥多，朋党相倚，负险”不宾。往隶吴时，
数作寇逆，攻破郡县，杀害吏臣。以“尪驽昔为故国所
采，偏戍在南，十长有馀年。虽前后征讨，翦其魁桀，深
山僻穴，尚有逋窜。又臣所统之卒，本七千馀人，南土
温湿，多有气毒，加累年征讨，死亡减耗，其见在者二
千四百二十人。今四海混同，无思不服，当卷甲消刃，
礼乐是务。而此州之人，识义者寡，厌其安乐，好为祸
乱。又广州南岸，周旋六千馀里，不宾属者乃五万馀
户，及桂林不羁之辈，复当万户，至于服从官役，才五
千馀家，二州唇齿，唯兵是镇。又宁州兴古接据上流，
去交阯郡千六百里，水陆并通，互相维卫。州兵未宜
约损，以示单虚。夫风尘之变，出于非常，臣亡国之馀，
议不足采。圣恩广厚，猥垂饰擢。蠲其罪衅，改授方任。
去辱即宠，拭目更视。誓念投命，以报所受。临履所见，
谨冒瞽陈。”又以合浦郡土地硗确，无有田农，百姓唯
以采珠为业，商贾去来，以珠货米。而吴时珠禁甚严，
虑百姓私散好珠，禁绝来去，人以饥困。又所调猥多，
限每不充。今请“上珠三分输二，次者，输一麤者蠲除。
自十月讫二月，非采上珠之时，听商旅往来如旧。”并
从之。在南三十年，威恩著于殊俗。及卒，举州号哭，如
丧慈亲。朝廷乃以员外散骑常侍吾彦代璜。彦卒，又
以员外散骑常侍顾秘代彦。秘卒，州人逼秘子参领
州事。参寻卒。参弟寿求领州，州人不听，固求之，遂领
州。寿乃杀长史胡肇等，又将杀帐下督梁硕，硕走得
免。起兵讨寿，禽之，付寿母，令鸠杀之。硕乃迎璜子苍梧太守威领刺史，在职甚得百姓心。三年卒。威弟淑，
子绥，后并为交州。自基至绥四世为交州者五人。璜
弟濬，吴镇南大将军、荆州牧。